CELEX: 62013TN0346
Language: sl
Date: 2013-07-02 00:00:00
Title: Zadeva T-346/13: Tožba, vložena 2. julija 2013 – Helenska republika proti Komisiji

24.8.2013   
            
            
               SL
            
            
               Uradni list Evropske unije
            
            
               C 245/15
            
         Tožba, vložena 2. julija 2013 – Helenska republika proti Komisiji
   (Zadeva T-346/13)
   2013/C 245/19
   Jezik postopka: grščina
   
      Stranki
   
   
      Tožeča stranka: Helenska republika (zastopniki: I. Chalkias, X. Basakou in A. Vasilopoulou)
   
      Tožena stranka: Evropska Komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               Izvedbeni sklep Komisije 2013/214/EU z dne 2. maja 2013 o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS), Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (notificirano pod dokumentarno številko C(2013) 2436) (UL L 123, str. 11) razglasi za ničen v delu, v katerem se nanaša na Helensko republiko, in
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Glede finančnih popravkov, ki jih določa izpodbijani Izvedbeni sklep Komisije z dne 2. maja 2013 o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS), Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (notificirano pod dokumentarno številko C(2013) 2436) (UL L 123, str. 11) v delu, v katerem Helenski republiki nalaga splošen finančni popravek, ki znaša 6 175 094,49 EUR za stroške, ki jih je imela Helenska republika sama v okviru Evropskega kmetijskega sklada za razvoj podeželja, Os 2, 2007-13, ukrepi v zvezi s površino v proračunskih letih 2009 in 2010 (leti vložitve zahtevka 2008 in 2009), Helenska republika navaja te tožbene razloge:
   
                
            
            
               S prvim tožbenim razlogom Helenska republika trdi, da sklep nima pravne podlage in ni utemeljen glede pavšalnega popravka 5 %, ki je bil predlagan, ker kontrole glede vseh sprejetih zavez na kraju samem niso bile opravljene na vseh kmetijskih zemljiščih iz zahtevkov za pomoč za leta, ki so upoštevna za namen pregleda.
            
         
                
            
            
               Helenska republika z drugim tožbenim razlogom trdi, da je bil sklep o naložitvi pavšalnega popravka 2 % zaradi odkritja pomanjkljivosti pri sledljivosti poročil o kontroli za kmetijsko-okoljske ukrepe, s čimer je bil kršen člen 28(1) Uredbe Komisije št. 796/2004 (1), sprejet na podlagi nepravilno ugotovljenega dejanskega stanja in je vsekakor neutemeljen.
            
         
                
            
            
               S tretjim tožbenim razlogom Helenska republika zatrjuje, da sklep glede določitve pavšalnega popravka 2 % v ločenih sektorjih „Ekološko kmetijstvo“ in „Ekološka živinoreja“ nima pravne podlage in ni utemeljen, ker bi morala plačilna agencija, poleg posebnih kontrol specializiranih in akreditiranih nadzornih organov nad zadevnimi ukrepi, za katere je bilo med postopkom dokazano, da so bile opravljene, tudi sama opraviti kontrole.
            
         
                
            
            
               Helenska republika s četrtim tožbenim razlogom trdi, da je bilo s predlaganim pavšalnim popravkom 5 % kršeno načelo sorazmernosti, ker se nekatere zaveze, zlasti pa tiste, ki se nanašajo na gnojila, proizvode za zaščito rastlin, pesticide ali ostale podobne snovi, nadzoruje pretežno vizualno. Sklep Komisije je nezadostno ali celo protislovno obrazložen.
            
         
      (1)  Uredba Komisije (ES) št. 796/2004 z dne 21. aprila 2004 o podrobnih pravilih za izvajanje navzkrižne skladnosti, modulacije in integriranega administrativnega in kontrolnega sistema, predvidenih z Uredbo Sveta (ES) št. 1782/2003 o skupnih pravilih za sheme neposrednih podpor v okviru skupne kmetijske politike ter o uvedbi nekaterih shem podpor za kmete (UL, posebna izdaja v slovenščini, poglavje 3, zvezek 44, str. 243).